CELEX: 32019R0922
Language: bg
Date: 2019-06-03 00:00:00
Title: Регламент за изпълнение (ЕС) 2019/922 на Комисията от 3 юни 2019 година относно класирането на някои стоки в Комбинираната номенклатура

6.6.2019   
               
               
                  BG
               
               
                  Официален вестник на Европейския съюз
               
               
                  L 148/4
               
            
         РЕГЛАМЕНТ ЗА ИЗПЪЛНЕНИЕ (ЕС) 2019/922 НА КОМИСИЯТА
         от 3 юни 2019 година
         относно класирането на някои стоки в Комбинираната номенклатура
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (1), и по-специално член 57, параграф 4 и член 58, параграф 2 от него,
         като има предвид, че:
         
                     (1)
                  
                  
                     С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87 на Съвета (2), е необходимо да се приемат мерки относно класирането на стоките, посочени в приложението към настоящия регламент.
                  
               
                     (2)
                  
                  
                     С Регламент (ЕИО) № 2658/87 се определят общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея, с която се добавят допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.
                  
               
                     (3)
                  
                  
                     В съответствие с тези общи правила стоките, описани в колона 1 от таблицата в приложението, следва да бъдат класирани в кода по КН, посочен в колона 2, на основание на посоченото в колона 3 от същата таблица.
                  
               
                     (4)
                  
                  
                     Целесъобразно е да се предвиди обвързващата тарифна информация, която е издадена по отношение на обхванатите от настоящия регламент стоки и която не е в съответствие с него, да може да продължи да се ползва от титуляря за известен срок по силата на член 34, параграф 9 от Регламент (ЕС) № 952/2013. Този срок следва да бъде три месеца.
                  
               
                     (5)
                  
                  
                     Мерките, предвидени в настоящия регламент, са в съответствие със становището на Комитета по Митническия кодекс,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Стоките, описани в колона 1 от таблицата в приложението, се класират в Комбинираната номенклатура в кода по КН, посочен в колона 2 от същата таблица.
         
         
            Член 2
            Обвързващата тарифна информация, която не е в съответствие с настоящия регламент, може да продължи да се ползва по силата на член 34, параграф 9 от Регламент (ЕС) № 952/2013 за срок от три месеца от датата на влизане в сила на настоящия регламент.
         
         
            Член 3
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 3 юни 2019 година.
            
               
                  За Комисията,
               
               
                  от името на председателя,
               
               Stephen QUEST
               
                  Генерален директор
               
               
                  Генерална дирекция „Данъчно облагане и митнически съюз“
               
            
         
         
            (1)  ОВ L 269, 10.10.2013 г., стр. 1.
         
            (2)  Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (ОВ L 256, 7.9.1987 г., стр. 1).
      
      
         
            ПРИЛОЖЕНИЕ
            
                        Описание на стоките
                     
                     
                        Класиране
                        (код по КН)
                     
                     
                        Основания
                     
                  
                        (1)
                     
                     
                        (2)
                     
                     
                        (3)
                     
                  
                        Продукт, състоящ се от фини бежови гранули, съдържащ бели частици, представен в насипно състояние.
                        Продуктът съдържа:
                        
                                    —
                                 
                                 
                                    метионин,
                                 
                              
                                    —
                                 
                                 
                                    цистин,
                                 
                              
                                    —
                                 
                                 
                                    калциев пантотенат,
                                 
                              
                                    —
                                 
                                 
                                    тиамин-хлорохидрат,
                                 
                              
                                    —
                                 
                                 
                                    пиридоксин-хлорохидрат,
                                 
                              
                                    —
                                 
                                 
                                    пара-аминобензоена киселина,
                                 
                              
                                    —
                                 
                                 
                                    екстракт от просо (Panicum miliaceum),
                                 
                              
                                    —
                                 
                                 
                                    екстракт от пшеничен зародиш,
                                 
                              
                                    —
                                 
                                 
                                    медицинска мая,
                                 
                              
                                    —
                                 
                                 
                                    желязо,
                                 
                              
                                    —
                                 
                                 
                                    цинк,
                                 
                              
                                    —
                                 
                                 
                                    мед (в комплексна връзка),
                                 
                              и ексципиенти.
                        В рамките на допълнително производство, продуктът се хомогенизира, за да бъде поставен в капсули.
                        Продуктът се представя като хранителна добавка, която спира косопада и засилва растежа на косата. Той е полезен също в случаи на суха и белеща се кожа, сърбежи и себорея, и за заздравяване на ноктите.
                     
                     
                        2106 90 92 
                     
                     
                        Класирането се определя от разпоредбите на общи правила 1 и 6 за тълкуване на Комбинираната номенклатура и от текста на кодове по КН 2106 , 2106 90  и 2106 90 92 .
                        Продуктът е препарат в насипно състояние, който съдържа основно хранителни вещества (белтъци, незаменими витамини и минерали), необходими за стимулиране на здравословния растеж на косата или ноктите. Следователно е изключено класиране в позиция 3003  (вж. също Обяснителните бележки към Хармонизираната система (ОБХС) за позиция 3003 , параграфи трети и шести).
                        Съответно, продуктът е хранителен продукт, който не е упоменат или включен другаде (вж. също ОБХС за позиция 2106 , втори параграф, точка 16).
                        Следователно продуктът трябва да бъде класиран в код по КН 2106 90 92  като хранителен продукт, неупоменат, нито включен другаде.